Organisasjonen for prøvestansavtalen

Organisasjonen for prøvestansavtalen er en internasjonal organisasjon som etableres når prøvestansavtalen trer i kraft. Den vil ha sete i Wien i Østerrike.

Prøvestansavtalen er en internasjonal avtale som forbyr prøvesprengninger. Organisasjonen vil ha ansvar for å verifisere forbudet mot prøvesprengninger og operere et verdensomspennende overvåkningssystem, og vil kunne utføre stedlige inspeksjoner. Den forberedende kommisjonen for organisasjonen for prøvestansavtalen ble opprettet i 1997.

Internasjonalt overvåkningsystem (IMS) 
Det Internasjonale overvåkningsystemet (IMS) består av 337 fasiliteter over hele verden for overvåkning av indikasjoner på kjernefysiske eksplosjoner. Dette inkluderer 321 overvåkningsstasjoner, 16 laboratorier. Den 19.november 2018 ble det annonsert at også alle 21 overvåkningssystemer lokalisert i Australia var fullførte og klare til å sende data til IMS-senteret i Wien i Østerrike.

Systemet inkluderer:
 170 seismiske overvåkningsstasjoner (50 primærsystemer + 120 hjelpesystemer)
 Disse stasjonene overvåker hele jordkloden for kjernefysiske eksplosjoner under jordoverflaten
 11 Hydroakustiske overvåkningsstasjoner (6 hydrofoner + 5 T-fase)
 Disse stasjonene overvåker hele jordkloden for kjernefysiske eksplosjoner under havets overflate.
 60 Infralyd-overvåkningsstasjoner
 Disse stasjonene overvåker hele jordkloden for kjernefysiske eksplosjoner i jordens atmosfære
 96 Radionuklide overvåkningsstasjoner (80 stasjoner + 16 laboratorier)
 Disse stasjonene overvåker hele jordklodens atmosfære for radioaktive elementer fra eventuelle kjernefysiske eksplosjoner.

Referanser

Eksterne lenker
 Nettsted

Internasjonale organisasjoner
Kjernefysiske våpen